****

**ҲИЗБИ ДЕМОКРАТИ ТОҶИКИСТОН**

**МУАРРИФИИ ФИШУРДАИ БАРНОМАИ ПЕШАЗИНТИХОБОТИИ**

**ҲИЗБИ ДЕМОКРАТИ ТОҶИКИСТОН БАРОИ ИШТИРОК ДАР ИНТИХОБОТИ ВАКИЛОНИ МАҶЛИСИ НАМОЯНДАГОНИ МАҶЛИСИ ОЛИИ ҶУМҲУРИИ ТОҶИКИСТОН ВА МАҶЛИСҲОИ МАҲАЛЛИИ ВАКИЛОНИ ХАЛҚ**

**Душанбе- 2025**

1. **ДАР СОҲАИ СИЁСАТ**
	* + - баланд бардоштани нақшу мақоми аҳзоби сиёсӣ дар низоми сиёсии мамлакат, ворид намудани онҳо ба сохторҳои ҳокимияти давлатӣ бо роҳи иштироки васеи онҳо дар фаъолияти мақомоти ҳокимияти намояндагӣ ва иҷроия;
			- иштироки васеи шаҳрвандон дар идоракунии корҳои давлат ва ҷамъият;
			- ташкил ва гузаронидани интихоботҳои шаффофу демократӣ;
			- пурзўр кардани нақши Парлумони мамлакат, васеъ кардани ваколати мақомоти маҳаллии намояндагони ҳокимияти давлатӣ;
			- ислоҳоти амиқи судию ҳуқуқӣ, бунёди низоми мустақил ва адолатноки судӣ, ҳифзи ҳуқуқҳои шахс ва тобеияти суд танҳо ба қонун;
			- муҳокимаи ҷамъиятии лоиҳаи қонуну қарорҳои аҳамияти миллидошта;
			- пурзўр намудани мубориза алайҳи коррупсия;
			- инкишофи институтҳои ҷомеаи шаҳрвандӣ, ҷалби васеи онҳо дар омода намудани барномаю қарорҳои муҳими давлатӣ;
			- инкишофи бемайлони фазои иттилоотии мамлакат, тозагии маънавӣ ва масъулияти матбуот дар назди ҷомеа.

1. **ДАР СОҲАИ ИҚТИСОДИЁТ**
	* + - истифодаи иқтидори зеҳнӣ, илмӣ ва тиҷоратӣ бо мақсадҳои фаъолияти муносиб ва рушди иқтисодиёти миллӣ;
			- беҳтар намудани нишондиҳандаҳои макроиқтисодӣ баҳри рушди пайдарпайи соҳаҳои иқтисодиёт;
			- паст кардани сатҳи камбизоатии аҳолӣ;
			- истеҳсоли молҳои дар бозор ба рақобат тобовар ва коркарди саноатии ашёи хоми дохилӣ;
			- таъмини истиқлолияти энергетикии мамлакат;
			- таъмини раҳоии кишвар аз бунбасти коммуникатсионӣ;
			- оқилона истифода бурдани сарватҳои табиию саноатии мамлакат;
			- созмони системаҳои интихоб ва тайёр намудани корпуси кадрҳои тамоюли нав;
			- интегратсияи мамлакат ба иқтисодиёти ҷаҳонию минтақавӣ, гузариши тадриҷии корхонаю муассисаҳо ба стандартҳои ҷаҳонӣ;
			- озодии амал ва ғайрибюрократикунонии иқтисодиёт, танзими бозор ва муносибатҳои бозорӣ;
			- рушди соҳибкории хурд ва миёна, механизми сиёсии ҳифзи намояндагони онҳо;
			- ҳавасмандгардонии фаъолияти корӣ ва сармоягузории тамоми субъектҳои хоҷагидорӣ;
			- баланд бардоштани рақобатнокии маҳсулот бо роҳи беҳтар намудани тавсифи илмию техникии он;
			- содда гардонидани қоидаҳо, тартиботи маъмурӣ ва иҷозатгирӣ;
			- беҳтар намудани фазои маблағгузорӣ дар иқтисодиёти ватанӣ;
			- татбиқи самарабахши усулҳои нави муносибатҳои молиявӣ ва иқтисодӣ;
			- рушди транзитии нақлиёт, туризми байналмилалӣ ва соҳаи хизматрасонӣ;
			- инкишофи сектори аграрӣ чун омили муҳимми рушди иқтисодиёти миллӣ;
			- таъмини истиқлолият ва бехатарии озуқавии мамлакат;
			- ҷойгиркунии муносиб ва тахассуси корхонаҳои кишоварзӣ бо назардошти хусусияти минтақаҳо, рушди кооператсияи байниминтақавӣ;
			- навсозии истеҳсолоти кишоварзӣ, бартараф кардани ақибмонии техникӣ ва технологии он дар асоси татбиқи дастовардҳои илму техникаи муосир, истифодаи энергетикаи хурд ва алтернативӣ;
			- тағйир додани сохтор ва ташкили корҳои селексионӣ-навъпарварӣ;
			- таъмини тараққиёти босуботи кишоварзии мамлакат ва рақобатнокии маҳсулоти он;
			- беҳтар кардани вазъи молиявӣ, аз он ҷумла ҷорӣ намудани низомҳои махсусгардонидашудаи қарз ва ставкаҳои кишоварзӣ;
			- ҷудо намудани маблағҳо барои инкишофи инфрасохтори муосири иқтисодӣ, ҳамлу нақл, нигаҳдорӣ ва коркарди маҳсулоти аграрӣ;
			- дастгирии тараққиёти мошинасозии кишоварзӣ ва техникаи коркард, истеҳсоли нуриҳо барои растанипарварӣ ва ваксинаҳо барои чорводорӣ;
			- ташкил кардани низоми суғуртаи истеҳсолоти кишоварзӣ.
			- ташкили инфрасохтори деҳот дар ҳама самтҳои сиёсати иҷтимоии давлат аз ҳисоби манбаъҳои мухталифи маблағгузорӣ;
			- беҳтар намудани низоми алоқа ва Интернет, хизматрасонии тиббӣ, таъмини деҳоти дурдасти кўҳсор бо барномаҳои радио ва телевизиони миллӣ;
			- рушди ҳунарҳои мардумӣ ва ташкил намудани фаъолияти кооперативҳои таъминотию фурўш бо ҷалб намудани иқтидорҳои истеҳсолии кооператсияи матлубот.
2. **ДАР СОҲАИ ҲАЁТИ ИҶТИМОӢ**
	* + - паст кардани камбизоатӣ ва бекорӣ дар асоси афзун намудани истеҳсолот, рушди соҳибкории хурду миёна, бунёди ҷойҳои кории иловагӣ;
			- беҳтар намудани шароити андозбандӣ дар асоси мувозинати манфиатҳои давлат, ҷомеа ва шаҳрвандон;
			- вусъатдиҳии маблағгузории барномаҳои иҷтимоӣ ва баланд бардоштани масъулияти иҷтимоии корфармоён;
			- ёрӣ ба ашхоси алоҳида аз табақаҳои зарарпазири иҷтимоӣ: шаҳрвандони камбизоат, нафақахўрон, оилаҳои серфарзанд, маъюбон, модарони танҳо, шахсони бесаробон;
			- барқарор намудани қобилияти меҳнатии шахсони имкониятҳои маҳдуди ҷисмонидошта аз лиҳози тиббӣ, иҷтимоӣ ва касбӣ;
			- ҳавасмандгардонӣ ва дастгирии фаъолияти эҳсонкорӣ;
			- ба табақаҳои васеи омма дастрас будани ёрии тиббӣ;
			- ҷорӣ намудани суғуртаи тиббӣ;
			- маблағгузории сазовор ба соҳаи маориф, илм ва тандурустӣ;
			- пурзўр кардани чораҳои баланд бардоштани сатҳу сифати таҳсилот дар муассисаҳои таълимӣ, пешгирии зуҳуроти номатлуби иҷтимоӣ ва ташаккули тарзи ҳаёти солим;
			- қабул ва татбиқи барномаҳо дар самти дастгирии сиёсати занону ҷавонон ва баробарии гендерӣ
3. **ДАР СОҲАИ МУНОСИБАТҲОИ БАЙНАЛМИЛАЛӢ ВА АМНИЯТИ МИЛЛӢ**
	* + - таъмини қобилияти мудофиавии мамлакат ва дахлнопазирии сарҳади давлатӣ, мустаҳкам намудани Қувваҳои мусаллаҳ;
			- гузариш аз хизмати ҳатмии ҳарбӣ ба шартномавӣ;
			- дар якҷоягӣ бо давлатҳои ҳамсарҳад, созмонҳои байналмилалӣ ва минтақавӣ пешгирии терроризм, экстремизм, ифротгароӣ, ҷинояти трансмиллӣ, тиҷорати маводи мухаддир, муҳоҷирати пинҳонӣ ва фурўши одамон;
			- ҳамкории ҳаматарафа дар доираи Иттиҳоди давлатҳои мустақил (ИДМ) ва мамлакатҳои хориҷии дур, ки ба мустаҳкамшавии истиқлолияти сиёсӣ ва иқтисодии Тоҷикистон мусоидат карда ба манфиатҳои миллӣ мухолиф нестанд;
			- иштироки фаъолона дар созмонҳои байналмилалӣ, аз қабили СММ, САҲА, Иттиҳоди Аврупо, ҳамкории иқтисодии Аврупову Осиё, Созмони ҳамкории Шанхай ва равандҳои дигар.